# ประเทศฮอนดูรัส

| สาธารณรัฐฮอนดูรัส*República de Honduras* (สเปน) |
| --- |
|
ธงชาติ

ตราแผ่นดิน

 |
| **คำขวัญ:Libre, Soberana e Independiente*
* "เสรี อำนาจอธิปไตย และเอกราช"
 |
| **เพลงชาติ:Himno Nacional de Honduras* "เพลงชาติฮอนดูรัส" |
|  |
| เมืองหลวงและเมืองใหญ่สุด | เตกูซิกัลปา ﻿ / ﻿ |
| ภาษาราชการ | สเปน |
| กลุ่มชาติพันธุ์ (2013) | * 82.93% เมซติโซ
* 7.87% คนผิวขาว
* 7.25% ชนพื้นเมือง
* 1.39% คนผิวดำ
* 0.55% อื่น ๆ
 |
| ศาสนา (2015) | * 90.5% คริสต์
* —43.6% โรมันคาทอลิก
* —43.5% โปรเตสแตนต์
* —3.4% นิกายอื่น ๆ
* 8.7% ไม่มี
* 0.8% อื่น ๆ
 |
| การปกครอง | รัฐเดี่ยว สาธารณรัฐระบบประธานาธิบดี |
|  |
| • ประธานาธิบดี  | Nasry Asfura |
| • รองประธานาธิบดีคนแรก  | María Antonieta Mejía |
| • ประธานคองเกรสแห่งชาติ  | Tomás Zambrano |
|  |
| สภานิติบัญญัติ | คองเกรสแห่งชาติ |
| เอกราข |
|  |
| • ประกาศb จากสเปน | 15 กันยายน ค.ศ. 1821 |
| • ประกาศจาก จักรวรรดิเม็กซิโกที่ 1 | 1 กรกฎาคม ค.ศ. 1823 |
| • ประกาศจากสหพันธ์สาธารณรัฐอเมริกากลาง ในฐานะฮอนดูรัส  | 5 พฤศจิกายน ค.ศ. 1838 |
|  |
| พื้นที่ |
| • รวม | 112,492 ตารางกิโลเมตร (43,433 ตารางไมล์) (อันดับ 101) |
| ประชากร |
| • ประมาณ ค.ศ. 2023 |  9,571,352 (อันดับ 95) |
| • ความหนาแน่น | 85 ต่อตารางกิโลเมตร (220.1 ต่อตารางไมล์) (อันดับ 128) |
| จีดีพี (อำนาจซื้อ) | ประมาณ ค.ศ. 2025 |
| • รวม |  8.629 หมื่นล้าน ดอลลาร์สหรัฐ |
| • ต่อหัว |  7,960 ดอลลาร์สหรัฐ |
| จีดีพี (ราคาตลาด) | ประมาณ ค.ศ. 2025 |
| • รวม |  3.945 หมื่นล้าน ดอลลาร์สหรัฐ |
| • ต่อหัว |  3,640 ดอลลาร์สหรัฐ |
| จีนี (ค.ศ. 2018) |  52.1 ความเหลื่อมล้ำสูง |
| เอชดีไอ (ค.ศ. 2023) |  0.645 ปานกลาง (อันดับ 139) |
| สกุลเงิน | เลมปีรา (HNL) |
| เขตเวลา | UTC−6 (CST) |
| รหัสโทรศัพท์ | +504 |
| โดเมนบนสุด | .hn |
| 1. ผสมระหว่างยุโรปกับชนพื้นเมือง.
2. ในฐานะส่วนหนึ่งของสหพันธ์สาธารณรัฐอเมริกากลาง
 |

**ฮอนดูรัส** (อังกฤษและสเปน: *Honduras*) หรือชื่อทางการคือ **สาธารณรัฐฮอนดูรัส** (อังกฤษ: *Republic of Honduras*; สเปน: *República de Honduras*) เป็นประเทศหนึ่งในภูมิภาคอเมริกากลาง (ลาตินอเมริกา) ครั้งหนึ่งเคยถูกเรียกว่า สแปนิช ฮอนดูรัส เพื่อไม่ให้เกิดความสับสนกับ บริติช ฮอนดูรัส ซึ่งปัจจุบันคือประเทศเบลีซ มีอาณาเขตติดต่อกันดังนี้คือ ทิศตะวันตกติดต่อกับกัวเตมาลา ทิศตะวันตกเฉียงใต้ติดต่อกับเอลซัลวาดอร์ ทิศตะวันออกเฉียงใต้ติดต่อกับนิการากัว ทิศใต้จรดมหาสมุทรแปซิฟิก ทิศเหนือจรดอ่าวฮอนดูรัสและทะเลแคริบเบียน และอยู่ห่างจากเบลีซ 75 กิโลเมตร (50 ไมล์) ตามชายฝั่งอ่าวฮอนดูรัส
ฮอนดูรัสเป็นแหล่งอารยธรรมโบราณที่สำคัญหลายแห่ง ที่โด่งดังก็คือ มายา ถูกพิชิตโดยสเปนซึ่งได้เข้ามามีอิทธิพลซึ่งส่งผลถึงปัจจุบันทั้งทางด้านภาษาและขนบธรรมเนียมในหลายด้านตั้งแต่ช่วงศตวรรษที่ 16 เป็นต้นมา ฮอนดูรัสประกาศเอกราชเมื่อปี 1821 และกลายเป็นสาธารณรัฐเมื่อหมดยุคของสเปน
ประเทศมีขนาด 112,492 ตารางกิโลเมตร มีประชากรประมาณ 8 ล้านคน เมืองหลวงชื่อว่า เตกูซิกัลปา บางส่วนทางตอนเหนือเป็นส่วนหนึ่งของทะเลแคริบเบียนตะวันตก
ฮอนดูรัสมีชื่อเสียงทางด้านการส่งออกแร่ กาแฟ ผลไม้เมืองร้อน อ้อย และล่าสุดกับการส่งออกเสื้อผ้าไปยังตลาดนานาชาติมากขึ้น

## นิรุกติศาสตร์

• อิเกราส (Higueras) - มีการอ้างถึงผลของต้นไม้ชนิดหนึ่งซึ่งมีลักษณะคล้ายน้ำเต้า มีชื่อว่า ต้นจิกาโร่ ซึ่งถูกพบได้มากบนน้ำบริเวณชายฝั่งตะวันตกเฉียงเหนือของประเทศ

• ฮอนดูรัส (Honduras) - ในภาษาสเปนแปลว่า ลึก โคลัมบัสได้กล่าวถึงดินแดนแห่งนี้เป็นภาษาสเปนว่า *"Gracias a Dios que hemos salido de esas Honduras"* ซึ่งแปลได้ว่า ขอบคุณพระเจ้าที่ให้เราออกมาจากดินแดนลึกลับแห่งนี้ได้ ขณะที่เขาได้ล่องไปตามชายฝั่งตะวันตกเฉียงเหนือ อย่างไรก็ตาม วิลเลียม เดวิดสัน ได้กล่าวว่าไมมีรายงานการกล่าวอ้างถึงคำพูดนั้นมาจากบันทึกการเดินทางของโคลัมบัส ซึ่งความจริงแล้วมาจากบันทึกในศตวรรษต่อมา

• ฮอนดูรัสมาจากฟอนดูรา *fondura* เป็นภาษาของชาวลีออง (แคว้นหนึ่งในสเปน) ซึ่งแปลว่า ที่ทอดสมอ ซึ่งเป็นคำท้องถิ่นคำแรกที่ปรากฏบนแผนที่ในทศวรรษที่ 2 ของศตวรรษที่ 16 ซึ่งเกี่ยวข้องกับอ่าวในเมืองทรูฆิโย่ มันไม่ได้ใช้อีกเลยจนกระทั่งสิ้นศตวรรษที่ 16 ก่อนปี 1580 ฮอนดูรัสถูกใช้เรียกดินแดนทางด้านตะวันออก ขณะที่ อิเกราสใช้เรียกฝั่งตะวันตก

• ชื่ออื่นๆ เช่น กวยมูราส (Guaymuras) เป็นชื่อที่ชาวสเปนใช้เรียกดินแดนตอนกลางของอเมริกา โคลัมบัสอ้างว่าน่าจะเป็นเมืองหนึ่งที่ใกล้กับเมืองทรูฆิโย่ ได้มีการนำคำนี้กลับมาใช้ใหม่ในบทสนทนาทางการเมืองในปี 2009 ซึ่งเกิดขึ้นในฮอนดูรัส ในการต่อต้านคอสตาริกา

## ภูมิศาสตร์

สภาพภูมิประเทศฮอนดูรัส
ประเทศฮอนดูรัสมีพื้นที่ 112,492 ตารางกิโลเมตร ทิศเหนือติดกับทะเลแคริบเบียนและอ่าวฮอนดูรัส ทิศตะวันตกมีพื้นที่ติดต่อกับประเทศกัวเตมาลา ทิศใต้ติดกับอ่าวฟอนเซกาและเป็นทางออกสู่มหาสมุทรแปซิฟิก ทิศตะวันตกเฉียงใตัมีพื้นที่ติดกับประเทศเอลซัลวาดอร์ และทิศตะวันออกเฉียงใต้ติดกับประเทศนิคารากัวโดยมีแม่น้ำโคโคกั้นแบ่งเขต ภูมิอากาศเป็นแบบร้อน และมีอุณหภูมิพอเหมาะในเขตภูเขาสูง ทางตอนกลางและตอนใต้มีอุณหภูมิค่อนข้างร้อนและมีความชื้นน้อยกว่าทางชายฝั่งตะวันออกเฉียงเหนือ
ทรัพยากรทางธรรมชาติที่สำคัญได้แก่ การทำไม้แปรรูป ทองคำ เงิน ทองแดง ตะกั่ว สังกะสี เหล็ก ถ่านหิน และการทำประมง

## การเมืองการปกครอง

### การแบ่งเขตการปกครอง

|  |  |  |
| --- | --- | --- |
| 1. จังหวัดอาตลันติดา
2. จังหวัดโชลูเตกา
3. จังหวัดโกลอน
4. จังหวัดโกมายากัว
5. จังหวัดโกปัน
6. จังหวัดกอร์เตส
7. จังหวัดเอลปาราอิโซ
8. จังหวัดฟรันซิสโกโมราซัน
9. จังหวัดกราเซียสอาดิโอส
 | 10. จังหวัดอินติบูกา
11. จังหวัดอิสลัสเดลาบาอิอา
12. จังหวัดลาปัซ
13. จังหวัดเลมปิรา
14. จังหวัดโอโกเตเปเก
15. จังหวัดโอลันโช
16. จังหวัดซานตาบาร์บารา
17. จังหวัดบาเย
18. จังหวัดโยโร
 |  |

## เศรษฐกิจ

### โครงสร้าง

ซานเปโดรซูลาศูนย์กลางอุตสาหกรรมของฮอนดูรัส
ประเทศฮอนดูรัสจัดว่าเป็นประเทศที่ยากจนที่สุดประเทศหนึ่งในแถบละตินอเมริกา เศรษฐกิจส่วนใหญ่ขึ้นอยู่กับการเกษตรกรรม ซึ่งมีค่าผลิตภัณฑ์มวลรวม 22 % ในปี พ.ศ. 2542 สินค้าส่งออกมากที่สุดคือกาแฟ (340 ล้านดอลลาร์สหรัฐ) ซึ่งเป็นสินค้าส่งออกทั้งหมด 22 % ของประเทศ กล้วยซึ่งเคยเป็นสินค้าส่งออกอันดับสองของประเทศจนกระทั่งได้ถูกพายุเฮอริเคนมิชท์พัดทำลายเสียหายหมดในปีพ.ศ. 2541 และได้คืนสภาพมา 57 % ของตอนก่อนถูกพายุพัดในปีพ.ศ. 2543 กุ้งเลี้ยงก็เป็นสินค้าส่งออกที่สำคัญอีกอย่าง
ถึงแม้ว่าจะมีการตัดไม้และเผาทำลายป่าอย่างกว้างขวาง ประเทศฮอนดูรัสก็ยังคงมีป่า ทรัพยากรธรรมชาติ และทรัพยากรแร่ธาตุอย่างอุดมสมบูรณ์
มีอัตราการว่างงานอยู่ที่ประมาณ 4.0% ในขณะที่ยังมีอัตราของคนทำงานในอาชีพได้ไม่เต็มที่หรือคนที่ถูกว่าจ้างเฉพาะระยะเวลาสูงกว่า เศรษฐกิจของประเทศฮอนดูรัสได้เติบโตขึ้น 4.8% ในปี พ.ศ. 2543 ที่ได้ฟื้นสภาพจากการเสื่อมถอยของเศรษฐกิจถึง 1.9% ในปี พ.ศ. 2542 ได้มีการคาดหวังว่าเศรษฐกิจจะเติบโตขึ้นอีก 4 - 5 % ในปี พ.ศ. 2544 ที่นำโดยโครงการปฏิรูปกองทุนต่างประเทศ ตลาดการค้ามากิลาโดร่า (เป็นการรวมกลุ่มกัน โดยทำการแลกเปลี่ยนสินค้าส่งออกระหว่างประเทศ โดยเฉพาะในประเทศที่มีเขตแดนติดกัน) ของฮอนดูรัส เป็นตลาดที่ใหญ่เป็นอันดับสองของโลก ได้ดำเนินการต่อเนื่องอย่างแน่นอนในปี พ.ศ. 2543 ได้ว่าจ้างแรงงานเพิ่มถึง 120,000 คน และได้ทำให้เกิดการแลกเปลี่ยนเงินตราต่างประเทศได้มากกว่า 528 ล้านดอลลาร์สหรัฐ
ภาวะเงินเฟ้อ วัดได้จากดรรชนีแสดงระดับการเปลี่ยนแปลงของสินค้ากับการบริการของผู้บริโภค มีค่าอยู่ที่ 10.1 % ในปี พ.ศ. 2543 ค่าเงินเฟ้อได้ลดลงไปเล็กน้อยจาก 10.9% ที่บันทึกไว้ในปี พ.ศ. 2542 ทุนสำรองในประเทศเริ่มแข็งตัวขึ้นในปี พ.ศ. 2543 ซึ่งอยู่ที่ 1 พันล้านดอลลาร์สหรัฐเศษ ๆ อัตราการส่งเงินเข้าประเทศจากชาวฮอนดูรัสที่อาศัยในต่างประเทศ (ซึ่งส่วนใหญ่อาศัยในสหรัฐอเมริกา) ขึ้นถึง 28% เป็นจำนวน 410 ล้านดอลลาร์สหรัฐในปี พ.ศ. 2543 ค่าเงินเลมปีรา (ระบบเงินตรา) ได้ลดลงอย่างพอประมาณ

## ประชากรศาสตร์

กราฟแสดงอัตราการเพิ่มจำนวนประชากรในฮอนดูรัส
### เชื้อชาติ

ประมาณ 90% ของประชากรฮอนดูรัสเป็นพวกเมสติโซ (ลูกผสมระหว่างเชื้อสายสเปนกับอินเดียนแดง) และยังมีชนกลุ่มน้อยที่เป็นชาวยุโรป,แอฟริกัน,เอเซียน,อาหรับ,และอินเดียนแดงชนเผ่าพื้นเมือง

### ภาษา

ภาษาสเปน เป็นภาษาราชการที่ใช้สื่อสาร มีบางส่วนเช่นทางตอนชายฝั่งตอนเหนือของประเทศและในหมู่เกาะเบย์แถบทะเลแคริบเบียนที่สื่อสารเป็นภาษาอังกฤษ มีชนกลุ่มน้อยบางส่วนที่ใช้ภาษาเผ่าพื้นเมืองและภาษาการิฟูน่า (ภาษาท้องถิ่น)

### ศาสนา

ชาวฮอนดูรัสส่วนใหญ่นับถือศาสนาคริสต์ เป็นพวกโรมันคาทอลิก แต่พวกเลื่อมใสลัทธิโปรเตสแตนท์ได้ส่งอิทธิพลอย่างมากให้ประชากรบางส่วนเปลี่ยนศาสนา

## วัฒนธรรม

ประเทศฮอนดูรัสมีวัฒนธรรมที่หลากหลาย เป็นประเทศที่ใหญ่ที่สุดเป็นอันดับสองในทวีปอเมริกากลาง (รองจากประเทศนิคารากัว) มีพื้นที่ทางภูมิศาสตร์ที่แตกต่างกันถึง 4 ส่วน,ได้แก่ที่เป็นที่ราบสูงในส่วนด้านในของประเทศ,ทางชายฝั่งของทะเลแถบแคริบเบียน,ทางชายฝั่งทะเลที่มียุงอยู่เบาบาง, และพื้นที่ลุ่มใกล้อ่าวฟอนเซก้า ในชายฝั่งมหาสมุทรแปซิฟิคของประเทศฮอนดูรัส
ประเทศฮอนดูรัสยังมีหมู่เกาะที่อยู่นอกชายฝั่งของประเทศเรียกว่าหมู่เกาะเบย์ (สเปน:อิสลาส เดอ ลา บาเฮีย) ซึ่งมีวัฒนธรรมที่แตกต่างไปจากส่วนอื่นๆของประเทศทั้งหมด

### วันหยุด

วันที่ 15 กันยายน เป็นวันหยุดราชการของประเทศ เพื่อระลึกถึงการประกาศอิสรภาพจากสเปน ในวันนี้จะมีการเฉลิมฉลองกันทั่วประเทศ นักเรียนจากทุกโรงเรียนจะเดินขบวนไปรอบๆเมืองและหมู่บ้าน มีการดีดสีตีกลอง และร้องรำทำเพลงด้วย

## ดูเพิ่ม

* รายชื่อสถานที่สำคัญในฮอนดูรัส

## หมายเหตุ

## อ้างอิง

## แหล่งข้อมูลอื่น

* Government of Honduras (ในภาษาสเปน)
* Official Site of the Tourism Institute of Honduras (English) เก็บถาวร 2005-10-13 ที่ เวย์แบ็กแมชชีน
* Chief of State and Cabinet Members
* Honduras. *The World Factbook*. Central Intelligence Agency.
* Honduras at *University of Colorado at Boulder Libraries GovPubs*
* ประเทศฮอนดูรัส ที่เว็บไซต์ Curlie
* Honduras profile from the BBC News
* Wikimedia Atlas of Honduras
* Honduran Biodiversity Database เก็บถาวร 15 มีนาคม 2010 ที่ เวย์แบ็กแมชชีน (ในภาษาสเปน)
* Honduras Tips Travel Info (English)
* Honduras Weekly เก็บถาวร 20 ตุลาคม 2020 ที่ เวย์แบ็กแมชชีน
* Travel and Tourism Info on Honduras (English)
* Humanitarian Aid in Honduras
* Answers.com
* Project Honduras
* Interactive Maps Honduras เก็บถาวร 29 มีนาคม 2019 ที่ เวย์แบ็กแมชชีน
* Key Development Forecasts for Honduras from International Futures